CELEX: 62013CN0341
Language: el
Date: 2013-06-24 00:00:00
Title: Υπόθεση C-341/13: Αίτηση προδικαστικής αποφάσεως, την οποία υπέβαλε το Supremo Tribunal Administrativo (Πορτογαλία) στις 24 Ιουνίου 2013 — Cruz & Companhia Lda κατά Instituto de Financiamento da Agricultura e Pescas, IP (IFAP)

7.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/25
            
         Αίτηση προδικαστικής αποφάσεως, την οποία υπέβαλε το Supremo Tribunal Administrativo (Πορτογαλία) στις 24 Ιουνίου 2013 — Cruz & Companhia Lda κατά Instituto de Financiamento da Agricultura e Pescas, IP (IFAP)
   (Υπόθεση C-341/13)
   2013/C 260/44
   Γλώσσα διαδικασίας: η πορτογαλική
   
      Αιτούν δικαστήριο
   
   Supremo Tribunal Administrativo
   
      Διάδικοι στην υπόθεση της κύριας δίκης
   
   
      Αναιρεσείουσα: Cruz & Companhia Lda
   
      Αναιρεσίβλητο: Instituto de Financiamento da Agricultura e Pescas, IP (IFAP)
   
      Προδικαστικά ερωτήματα
   
   
               1)
            
            
               Η προθεσμία παραγραφής για τη δίωξη, η οποία προβλέπεται στο άρθρο 3, παράγραφος 1, του κανονισμού (ΕΚ, Ευρατόμ) 2988/95 (1) του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων, εφαρμόζεται αποκλειστικώς στη σχέση μεταξύ της Ευρωπαϊκής Κοινότητας και του αναιρεσίβλητου ως φορέα καταβολής των κοινοτικών ενισχύσεων ή επίσης και στη σχέση μεταξύ του αναιρεσίβλητου ως φορέα καταβολής των κοινοτικών ενισχύσεων και της αναιρεσείουσας ως δικαιούχου των φερόμενων ως αχρεωστήτως καταβληθεισών ενισχύσεων;
            
         
               2)
            
            
               Στην περίπτωση που διαπιστωθεί ότι η προβλεπόμενη στο άρθρο 3, παράγραφος 1, του κανονισμού προθεσμία εφαρμόζεται επίσης στη σχέση μεταξύ του φορέα καταβολής των ενισχύσεων και του δικαιούχου των φερόμενων ως αχρεωστήτως καταβληθεισών ενισχύσεων, πρέπει να συναχθεί ότι η εν λόγω προθεσμία εφαρμόζεται μόνον σε περίπτωση διοικητικών κυρώσεων, κατά την έννοια του άρθρου 5 του κανονισμού (ΕΚ, Ευρατόμ) 2988/95 του Συμβουλίου, της 18ης Δεκεμβρίου 1995 ή, επίσης, οσάκις πρόκειται για «διοικητικά μέτρα» κατά την έννοια του άρθρου 4, παράγραφος 1 του εν λόγω κανονισμού, ειδικότερα όταν πρόκειται περί της ανακτήσεως των αχρεωστήτως εισπραχθέντων ποσών;
            
         
      (1)  ΕΕ L 312, σ. 1.